బెంగళూరు: ఓవైపు బీజేపీ అధ్యక్షుడు అమిత్షా, మరోవైపు కాంగ్రెస్ ఉపాధ్యక్షుడు రాహుల్ గాంధీ శనివారం కర్ణాటక పర్యటనలో ఉన్న సమయంలోనే కన్నడ స్టార్ హీరో ఉపేంద్ర అంతా ఆశ్చర్యపోయే ప్రకటన చేశారు. బెంగళూరులోని తన రిసార్ట్లో 'సొంత పార్టీ' యోచనను మీడియా ముందుంచారు. పార్టీ పేరు, సింబల్పై ఇంకా ఆయన ఎలాంటి నిర్ణయం తీసుకోలేదు. అయితే వచ్చే ఏడాది మేలో  జరుగనున్న అసెంబ్లీ ఎన్నికల్లో తమ పార్టీ అభ్యర్థులు ఎన్నికల్లో పోటీ చేస్తారని చెప్పారు. చాలాకాలంగా రాజకీయ పార్టీ పెట్టాలనే ఆలోచన తనకు ఉన్న విషయాన్ని ఆయన అధికారికంగా ప్రకటించారు. 'ప్రస్తుతం ఒక సినిమాలో నటిస్తున్నాను. అది పూర్తికాగానే పార్టీ నిర్మాణానికి పూర్తిగా అంకింతమవుతాను' అని ఉపేంద్ర తెలిపారు. కాగా, ఉపేంద్ర బీజేపీలో చేరుతారని, బెంగళూరులో అమిత్షాను కలుస్తారని ఊహాగానాలు రెండ్రోజులుగా బలంగా వినిపించాయి. అయితే ఈ ఊహాగానాలను మిడియా సమావేశంలో ఉపేంద్ర కొట్టిపారేశారు. ఒక పార్టీ పెట్టాలంటే చాలా ఖర్చుతో కూడిన పని అనే ఆలోచనతోనే పలువురు మంచి వ్యక్తులు రాజకీయాలకు దూరంగా ఉంటారని చెప్పారు. తన పార్టీ మాత్ర విభిన్నంగా ఉండబోతోందని ఉపేంద్ర చెప్పారు. పార్టీ కోసం ఎవరి నుంచీ డబ్బులు తీసుకునేది లేదని అన్నారు. రాజకీయ ప్రచారానికి అంతా అనుసరించే సంప్రదాయ విధానాలను కూడా తాను అనుసరించేది లేదని, సోషల్ మీడియా, ఇతర మీడియా ఔట్లెట్స్ ద్వారా పార్టీని ప్రజల ముందుకు తీసుకు వెళ్తానని చెప్పారు. ఎన్నికలకు సమయం తక్కువ ఉన్నందున పార్టీని జనం ముందుకు తీసుకువెళ్లడం కష్టం కావచ్చన్న వాదనను ఆయన కొట్టిపారేశారు. 'నిజం చాలా శక్తివంతమైందని నేను నమ్ముతాను. ప్రజలకు చాలా వేగంగా చేరువవుతాననే నమ్మకం నాకుంది' అని చెప్పారు. తన పార్టీ విషయంలో ప్రజలు తగిన సలహాలు, సూచనలు ఇవ్వాలని కోరారు. ఇందుకోసం ఈ-మెయిల్ ఐడీని కూడా ఉపేంద్ర షేర్ చేశారు.
bengaluru: ovaipu bgfa adhyakshudu amitsha, marovaipu congress upaadhyakshudu rahul gaandhi sanivaaram karnaataka paryatanalo unna samayamlone kannada star heero upendra antaa aascharyapoye prakatana chesaru. bengaluruloni tana resartlo 'sonta party' yochananu media mundunchaaru. party paeru, simbalpai inka aayana elanti nirnayam teesukoledu. ayithe vache edaadi melo  jaruganunna assembley ennikallo tama party abhyardhulu ennikallo poty chestaarani cheppaaru. chalakalanga rajakeeya party pettalane aalochana tanaku unna vishayaanni aayana adhikaarikamgaa prakatinchaaru. 'prastutam oka cinemalo natistunnaanu. adhi puurtikaagaanee party nirmaanaaniki puurtigaa ankintamavutaanu' ani upendra telipaaru. kaga, upendra beejeepeelo cherutarani, bengalurulo amitshaanu kalustaarani oohaagaanaalu rendrojulugaa balangaa vinipinchaayi. ayithe ee oohaagaanaalanu midia samavesamlo upendra kottipaaresaaru. oka party pettalante chala kharchuto kuudina pani ane aalochanathone paluvuru manchi vyaktulu raajakeeyaalaku dooramgaa untaarani cheppaaru. tana party matra vibhinnamgaa undabotondani upendra cheppaaru. party kosam evari nunchi dabbulu teesukunedi ledani annaru. rajakeeya prachaaraaniki antaa anusarinche sampradaaya vidhaanaalanu kuudaa taanu anusarinchedi ledani, soshal media, itara media outlets dwara paartiini prajala munduku teesuku veltaanani cheppaaru. ennikalaku samayam takkuva unnanduna paartiini janam munduku teesukuvelladam kashtam kaavachnanna vaadananu aayana kottipaaresaaru. 'nijam chala saktivantamaindani nenu nammutaanu. prajalaku chala vegamgaa cheruvavutanane nammakam naakundi' ani cheppaaru. tana party vishayamlo prajalu tagina salahalu, suuchanalu ivvaalani koraru. indukosam ee-mail ideeni kuudaa upendra share chesaru.